Πύργος 26-5-2016

Α.Π.: 549

**ΨΗΦΙΣΜΑ**

Ο Ιατρικός Σύλλογος Πύργου-Ολυμπίας αποτελεί με τις διαρκείς παρεμβάσεις του στην Κοινωνία του τόπου μας μία φωνή επιστημονικής συμπαράστασης στον Λαό και τους πολίτες.

Πέρα από την Επιστημονική και Κοινωνική παρέμβαση, που έχει αναγνωριστεί από τους συμπατριώτες μας και τους φορείς του τόπου, στοιχείο που μας καθιστά περισσότερο υπεύθυνους στο να εκφράζουμε την γνώμη μας, οφείλουμε, στις ομολογούμενες από όλους δύσκολες αυτές στιγμές για τον Λαό και την Πατρίδα, να παρεμβαίνουμε σε θέματα Πατριωτικής ευαισθησίας και Εθνικής Μνήμης. Είναι το ελάχιστο που μπορούμε να κάνουμε ως ΄Ελληνες και ως πολίτες.

**Στο πλαίσιο αυτό τιμάμε την επέτειο Μνήμης της   
Αλώσεως της Κωνσταντινούπολης του 1453, της 29ης Μαϊου 1453,** ένα γεγονός που σφράγισε την πορεία του Ελληνισμού μέχρι την εποχή μας.

Τιμάμε σήμερα την ηρωϊκή αντίσταση των υπερασπιστών της Βασιλεύουσας και καλούμε τα μέλη και τους φίλους μας, σε εποχή δοκιμασιών και αύξησης της εξ΄ Ανατολών επιθετικότητας, να συμμετάσχουν στις εκδηλώσεις που τιμούν ειλικρινά και ουσιαστικά την θυσία του 1453, μία θυσία που αποτέλεσε πηγή έμπνευσης συνεχών και μεγάλων αγώνων για το ΄Εθνος και τον Λαό μας. Η διάσωση και προβολή της Ιστορικής Μνήμης είναι το πιο σίγουρο μέσο για να ελπίσουμε σε ένα καλύτερο μέλλον για όλους μας.

Για το Διοικητικό Συμβούλιο

του Ιατρικού Συλλόγου Πύργου-Ολυμπίας

Ο Πρόεδρος Ο Γεν. Γραμματέας

Ευάγγελος Παπαγεωργίου Χρήστος Γιαννικούλης